Document ID: 32014R1232

KOMISIJOS ĮGYVENDINIMO REGLAMENTAS (ES) Nr. 1232/2014
2014 m. lapkričio 18 d.
kuriuo iš dalies keičiamas Komisijos įgyvendinimo reglamentas (ES) Nr. 215/2014, kad būtų patikslintos jame pateiktos nuorodos į Europos Parlamento ir Tarybos reglamentą (ES) Nr. 508/2014, ir ištaisomas Įgyvendinimo reglamentas (ES) Nr. 215/2014
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 8 straipsnio trečią pastraipą ir 22 straipsnio 7 dalies penktą pastraipą,
kadangi:
(1)
siekiant užtikrinti, kad būtų priimti Europos struktūrinių ir investicijų fondų (toliau - ESI fondai) programavimui būtini teisės aktai, ir sudaryti sąlygas laiku patvirtinti atitinkamas veiksmų programas, Komisijos įgyvendinimo reglamentas (ES) Nr. 215/2014 (2) buvo priimtas prieš priimant Europos Parlamento ir Tarybos reglamentą (ES) Nr. 508/2014 (3);
(2)
priėmus Reglamentą (ES) Nr. 508/2014, tam tikros Įgyvendinimo reglamente (ES) Nr. 215/2014 pateiktos nuorodos į būsimą Sąjungos teisės aktą dėl Europos jūrų reikalų ir žuvininkystės fondo (toliau - EJRŽF) turėtų būti pakeistos nuorodomis į Reglamentą (ES) Nr. 508/2014;
(3)
EJRŽF atveju būsimame Sąjungos teisės akte dėl EJRŽF korekciniai koeficientai su priemonėmis, skirtomis iš kiekvieno iš penkių ESI fondų, siekiant su klimato kaita susijusių tikslų, teiktinos paramos lygiui nustatyti, kaip priimta Įgyvendinimo reglamente (ES) Nr. 215/2014, buvo susieti laikinai. Todėl Įgyvendinimo reglamento (ES) Nr. 215/2014 III priede pateiktos nuorodos turėtų būti suderintos su galutine Reglamento (ES) Nr. 508/2014 nuostatų numeracija;
(4)
siekiant užtikrinti, kad veiklos rezultatų plano finansinio rodiklio orientyras ir siektina reikšmė būtų įvertinti remiantis Komisijai pateiktais mokėjimo prašymais, neteisinga Įgyvendinimo reglamento (ES) Nr. 215/2014 5 straipsnio 2 dalies nuoroda į Reglamento (ES) Nr. 1303/2013 126 straipsnio c punktą turėtų būti ištaisyta nurodant Reglamento (ES) Nr. 1303/2013 126 straipsnio a punktą;
(5)
siekiant užtikrinti greitą šiuo reglamentu numatytų priemonių taikymą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;
(6)
šiame reglamente numatytos priemonės atitinka Europos struktūrinių ir investicijų fondų koordinavimo komiteto nuomonę,
(7)
todėl Įgyvendinimo reglamentas (ES) Nr. 215/2014 turėtų būti atitinkamai iš dalies pakeistas ir ištaisytas,
PRIĖMĖ ŠĮ REGLAMENTĄ:
1 straipsnis
Įgyvendinimo reglamentas (ES) Nr. 215/2014 iš dalies keičiamas taip:
1)
3 straipsnio 1 dalies antros pastraipos c ir d punktai pakeičiami taip:
„c)
pagal Reglamento (ES) Nr. 1303/2013 50 straipsnio 4 ir 5 dalis ir Reglamento (ES) Nr. 508/2014 114 straipsnio 2 dalį teikiamose metinėse įgyvendinimo ataskaitose valstybių narių pateikta informacija apie finansinius asignavimus ir išlaidas pagal priemonę;
d)
valstybių narių pateikta informacija ir duomenimis apie veiksmus, atrinktus finansuoti laikantis Reglamento (ES) Nr. 508/2014 97 straipsnio 1 dalies a punkto ir 107 straipsnio 3 dalies.“
;
2)
III priedas pakeičiamas šio reglamento priede pateikiamu tekstu.
2 straipsnis
Įgyvendinimo reglamentas (ES) Nr. 215/2014 ištaisomas taip:
68 puslapis, 5 straipsnio 2 punktas:
yra
:
„2. Visų ESI fondų, išskyrus EŽŪFKP, atveju finansinio rodiklio orientyras ir siektina reikšmė susiejami su visa tinkamų finansuoti išlaidų suma, įtraukta į tvirtinančiosios institucijos apskaitos sistemą ir tos institucijos patvirtinta pagal Reglamento (ES) Nr. 1303/2013 126 straipsnio c punktą.
EŽŪFKP atveju jie susiejami su visa patirtų viešųjų išlaidų suma, įtraukta į bendrą stebėsenos ir vertinimo sistemą.“
,
turi būti
:
„2. Visų ESI fondų, išskyrus EŽŪFKP, atveju finansinio rodiklio orientyras ir siektina reikšmė susiejami su visa tinkamų finansuoti išlaidų suma, įtraukta į tvirtinančiosios institucijos apskaitos sistemą ir tos institucijos patvirtinta pagal Reglamento (ES) Nr. 1303/2013 126 straipsnio a punktą.
EŽŪFKP atveju jie susiejami su visa patirtų viešųjų išlaidų suma, įtraukta į bendrą stebėsenos ir vertinimo sistemą.“
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2014 m. lapkričio 18 d.

Labels: 20
15
19
6